2018 ແມ່ນ​ປີ ​ທີ່​ສະ​ພາບ​ອາ​ກາດ ມີ​ຄວາມ​ດຸ​ຮ້າຍ ແລະ ມີ​ບັນ​ຫາ​ທີ່​ສຸດ
ໃນ​ເດືອນ​ພະ​ຈິກທີ່​ຜ່ານ​ມາ, ໄຟ​ປ່າ​ ທີ່​ຮ້າຍ​ແຮງ​ທີ່​ສຸດ ​ໃນ​ປະຫວັດສາດ​ ຂອງ​ລັດ​ຄາ​ລິ​ຟໍເນຍ ໄດ້ສັງຫານ ປະຊາຊົນໄປ 88 ຄົນ.
5 ປີທີ່ຮ້ອນທີ່ສຸດໃນສະຖິຕິ ແມ່ນໄດ້ເກີດຂືຶ້ນໃນທົດສະວັດນີ້ທັງໝົດ, ແລະ ມັນເບິ່ງຄື ວ່າ ປີ 2018 ກໍຈະຮວມຢູ່ໃນຖັນແຖວນັ້ນ ປີນີ້ໄດ້ສະແດງໃຫ້ເຫັນອັນຕະລາຍຂອງ ສະພາບອາກາດປ່ຽນແປງ, ໃນຂະນະທີ່ມັນໄດ້ສະແດງໃຫ້ເຫັນວ່າ ໂລກຍັງຢູ່ໄກຊ່ຳ ໃດ ກ່ອນຈະໄດ້ປະເຊີນໜ້າກັບມັນ ນັກຂ່າວວີໂອເອ ສຕີຟ ບາຣາໂກນາ ມີລາຍງານ ກ່ຽວກັບ ຄວາມຫາຍານະ ແລະ ບັນຫາຕ່າງໆຈາກສະພາບອາກາດ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປນີ້ ໃນເດືອນພະຈິກທີ່ຜ່ານມາ, ໄຟປ່າທີ່ຮ້າຍແຮງທີ່ສຸດໃນປະຫວັດສາດຂອງລັດຄາລິຟໍ ເນຍ ໄດ້ສັງຫານປະຊາຊົນໄປ 88 ຄົນ, ມັນເປັນຕົວຢ່າງອັນໜ້າຂົນຫົວລຸກຂອງຜົນທີ່ ຕາມມາໃນໂລກ ທີ່ກຳລັງຮ້ອນອົບເອົ້າ ໄຟໄໝ້ໃນລັດດັ່ງກ່າວກຳລັງມີຄວາມຮຸນແຮງຂຶ້ນກວ່າເກົ່າ, ອີງຕາມການກ່າວຂອງອະ ດີດຫົວໜ້ານັກມອດໄຟປ່າ ທ່ານ ເຄັນ ພິມລັອດ (Ken Pimlott) ທ່ານ ພິມລັອດ ເວົ້າວ່າ “ຫຼາຍຢ່າງ ແມ່ນກຳລັງປ່ຽນແປງ ເຂົາເຈົ້າສາມາດເວົ້າທຸກຢ່າງ ທີ່ເຂົາເຈົ້າຢາກເວົ້າ ແຕ່ນັກດັບໄຟ ແມ່ນກຳລັງຢູ່ໃນສະພາບຂອງອາກາດປ່ຽນແປງ ມັນກຳລັງຈ້ອງຕາເບິ່ງໜ້າຂອງເຂົາເຈົ້າທຸກມື້ ” ໃນເດືອນກັນຍາແລ້ວນີ້, ຝົນທີ່ຕົກຫຼາຍເປັນປະຫວັດການ ຈາກພາຍຸເຮີຣິເຄນ ຟລໍເຣັນສ໌ ໄດ້ກໍ່ໃຫ້ເກີດໄພນ້ຳຖ້ວມຄັ້ງໃຫຍ່ໃນລັດ ຄາໂຣໄລນາເໜືອ ໄຟແມ່ນຕັ້ງຢູ່ໃນຈຸດທີ່ຮຸນແຮງຈຸດນຶ່ງ, ແລະ ນ້ຳ ກໍແມ່ນຢູ່ໃນອີກຈຸດນຶ່ງຕ່າງຫາກ, ຄ້າຍໆກັບວ່າ ເປັນຄວາມແຕກຕ່າງລະຫວ່າງບ່ອນທີ່ໂລກກຳລັງມຸ່ງໜ້າໄປ ກັບ ບ່ອນ ທີ່ມັນຕ້ອງໄປຢູ່ ບັນດານັກວິທະຍາສາດຂອງອົງການ ສະຫະປະຊາຊາດ ໄດ້ເປີດເຜີຍລາຍງານທີ່ ໜ້າເປັນຫ່ວງ ກ່ອນການເຈລະຈາ ກ່ຽວກັບ ສະພາບອາກາດໃນເດືອນທັນວາປີນີ້ ໃນປະເທດ ໂປແລນ ເຊິ່ງທ່ານ ໂຮຊຸງ ລີ ເປັນປະທານຄະນະກຳມະການ ທ່ານ ໂຮຊຸງ ກ່າວວ່າ “ມັນໄດ້ສະແດງໃຫ້ເຫັນວ່າ ຈຸດທີ່ຈຳກັດຄວາມອຸ່ນຂອງໂລກ ແມ່ນ 1 5 ອົງສາແຊລຊຽສ ຊຶ່ງແຄບຫຼາຍ, ມັນຈະຕ້ອງໄດ້ມີການຫຼຸດປະລິມານຂອງ ການປ່ອຍທາດຄາບອນໄດອັອກໄຊ ລົງປະມານ 45 ເປີເຊັນພາຍ ໃນປີ 2030 ທຸກ ປີແມ່ນມີຄວາມສຳຄັນ ” ແຕ່ປີນີ້, ການປ່ອຍຄວັນພິດໄດ້ເພີ່ມຂຶ້ນປະມານ 2 7 ເປີເຊັນ, ເປັນການເພີ່ມຂຶ້ນ ທີ່ ຫຼາຍທີ່ສຸດນັບຕັ້ງແຕ່ປີ 2011 ເປັນຕົ້ນມາ ບັນດານັກວິທະຍາສາດຂອງລັດຖະບານ ສະຫະລັດ ໄດ້ເປີດເຜີຍລາຍງານທີ່ໜ້າຕົກ ໃຈ ກ່ຽວກັບ ຜົນກະທົບຂອງສະພາບອາກາດປ່ຽນແປງຕໍ່ປະເທດ ໃນເດືອນພະຈິກທີ່ ຜ່ານມາ ປະທານາທິບໍດີ ດໍໂນລ ທຣໍາ ໄດ້ປະຕິເສດບໍ່ຍອມຮັບ ທ່ານ ດໍໂນລ ທຣຳ ກ່າວວ່າ “ຂ້ອຍບໍ່ເຊື່ອມັນ ບໍ່, ຂ້ອຍບໍ່ເຊື່ອ ” ທ່ານ ທຣຳ ໄດ້ກ່າວຕໍ່ວີໂອເອວ່າ ການຕັດການປ່ອຍຄວັນພິດ ຈະມີລາຄາແພງໂພດ ທ່ານ ດໍໂນລ ທຣຳ ປະທານາທິບໍດີ ສະຫະລັດ ກ່າວວ່າ “ຂ້າພະເຈົ້າຈະບໍ່ເຮັດໃຫ້ປະ ເທດຂອງພວກເຮົາລົ້ມລະລາຍ ຍ້ອນພະຍາຍາມຮັກສາມາດຕະຖານບາງຢ່າງທີ່ຄົງ ຈະບໍ່ມີຄວາມສຳຄັນຫຍັງໄວ້ ເມື່ອເຈົ້າເບິ່ງ ຈີນ ແລະ ເຈົ້າເບິ່ງປະເທດອື່ນໆ ບ່ອນທີ່ ເຂົາເຈົ້າມີຄວັນພິດ, ບ່ອນທີ່ເຂົາເຈົ້າບໍ່ມີອາກາດດີນັ້ນ, ພວກເຮົາຈະໄປອະນາໄມມັນ ແຕ່ເຂົາເຈົ້າບໍ່ເຮັດຫຍັງ, ແລະ ມັນຕ້ອງໄດ້ໃຊ້ເງິນຢ່າງ ຫຼວງຫຼາຍໃດ໋ ” ແຕ່ຄວາມພະຍາຍາມຂອງທ່ານ ທຣຳ ເພື່ອຜ່ອນຜັນກົດລະບຽບ ໃນການຜະລິດ ແລະ ຈູດນ້ຳມັນຟອສຊິລ ໄດ້ປະເຊີນກັບຜົນທີ່ອອກມາແບບຂັດແຍ້ງກັນໃນຕອນນີ້, ອີງຕາມ ການກ່າວຂອງທ່ານ ເຈກ ສມິດ (Jake Schmidt) ຈາກສະພາປ້ອງກັນແຫຼ່ງຊັບພະ ຍາກອນທຳມະຊາດ ທ່ານ ສມິດ ເວົ້າວ່າ “ຂ່າວດີກໍແມ່ນວ່າ ຫຼາຍຢ່າງໃນນັ້ນ ແມ່ນໄດ້ຖືກຍົກຂຶ້ນສານ ຄວາມຄືບໜ້າແມ່ນຊ້າກວ່າໜ້ອຍນຶ່ງ ໃນແງ່ຂອງການຫຼຸດຜ່ອນມັນ ແຕ່ກໍເຫັນໄດ້ຢ່າງ ຈະແຈ້ງວ່າ ທຸກຢ່າງທີ່ຢູ່ໃນຕາຕະລາງການດຳເນີນການ ດ້ານສະພາບອາກາດໃນ ສອງສາມປີທີ່ຜ່ານມາ, ລັດຖະບານຂອງທ່ານ ທຣຳ ໄດ້ພະຍາຍາມທີ່ຈະລົບລ້າງມັນ ຖິ້ມ ” ພັກຣີພັບບລີກັນຂອງທ່ານ ທຣຳ ໄດ້ສູນເສຍການຄວບຄຸມສະພາຕ່ຳໃນການເລືອກ ຕັ້ງກາງສະໄໝ ນັ້ນກໍໝາຍຄວາມວ່າ ມັນຈະມີການຕ້ານຢັນຄືນຈາກພັກເດໂມແຄຣັດ ກ່ຽວກັບ ບັນຫາສະພາບອາກາດ ແລະ ອີກຫຼາຍຢ່າງໃນປີ 2019 ໃນຂະນະດຽວກັນ, ການເປັນປໍລະປັກຂອງທ່ານ ທຣຳ ຕໍ່ວິທະຍາສາດ ກ່ຽວກັບ ສະ ພາບອາກາດ ຈະບໍ່ຢຸດຢັ້ງບັນດານັກເຈລະຈາ ຂອງອົງການສະຫະປະຊາຊາດຈາກ ການບັນລຸຂໍ້ຕົກລົງໃນປຶ້ມຄູ່ມືກົດລະບຽບ ເມື່ອເດືອນທັນວາທີ່ຜ່ານມາ ສຳລັບການ ດຳເນີນຂໍ້ຕົກລົງສະພາບອາກາດ ປາຣີ ບັນດານັກວິຈານເວົ້າວ່າ ມັນບໍ່ໄດ້ດຳເນີນໄປໄກພໍ ແຕ່ການເຮັດໃຫ້ໝົດທຸກຄົນມາ ເຮັດສິ່ງດຽວກັນແມ່ນບໍ່ງ່າຍ, ອີງຕາມການກ່າວຂອງປະທານກອງປະຊຸມ ທ່ານ ມິຄາລ ເຄີຕິກາ ທ່ານ ເຄີຕິກາ ປະທານກອງປະຊຸມ COP24 ເວົ້າວ່າ “ໃນສະພາບການດັ່ງກ່າວນີ້, ທຸກໆບາດກ້າວຕໍ່ໜ້າ ແມ່ນຄວາມສຳເລັດທີ່ໃຫຍ່ ແລະ ຜ່ານການປະຕິບັດການນີ້, ເຈົ້າໄດ້ເຮັດຫຼາຍພັນບາດກ້າວນ້ອຍໆ ໄປສູ່ທາງໜ້ານຳກັນ ” ບັນດາຜູ້ຊ່ຽວຊານໄດ້ເຕືອນວ່າ, ແຕ່ຕ້ອງໄດ້ກ້າວໄປໜ້າຢ່າງລະມັດລະວັງ ການເພີ່ມ ພາສີນ້ຳມັນເຊື້ອໄຟ ເພື່ອຕໍ່ສູ້ກັບສະພາບອາກາດປ່ຽນແປງ ໄດ້ຊ່ວຍເຮັດໃຫ້ພວກປະ ທ້ວງເສື້ອກັກສີເຫຼືອງ ອອກມາສູ່ຖະໜົນຫຼາຍສາຍໃນປະເທດ ຝຣັ່ງ ແມ່ນໃຜຈະເປັນຜູ້ເສຍຄ່າການດຳເນີນງານ ກ່ຽວກັບ ສະພາບອາກາດ, ໃນຂະນະທີ່ ໃບສັ່ງເກັບເງິນ ສຳລັບການທີ່ບໍ່ໄດ້ດຳເນີນງານໃນອະດີດໃກ້ຈະເຖິງກຳນົດ? ມັນ ແມ່ນຄຳຖາມສຳລັບປີ 2019 ແລະ ຕໍ່ໆໄປ "I don't believe it No I don't believe it "